Jos mulla on aatos, mi viipyä vois
Jos mulla on aatos, mi viipyä vois,
 Kun vihdoin jo saapuvi ilta,
 Mua viime tietäni kantais se pois
 Yli sointujen, joissa kaikuja ois
 Suvimetsistä, lainehilta.

 Ma sointujen sillalla leijuisin pois,
 Vain viipyin, ja uinuvan lailla,
 Suvi väikkyis, ja metsät ja lainehet sois,
 Ja minuun ne katseen lempivän lois,
 Jota lähtevä muuten on vailla.